Document ID: 32009R1026

ΚΑΝΟΝΙΣΜΌΣ (ΕΚ) αριθ. 1026/2009 ΤΗΣ ΕΠΙΤΡΟΠΉΣ
της 29ης Οκτωβρίου 2009
για τη διόρθωση του κανονισμού (ΕΚ) αριθ. 567/2009 για την καταχώριση ονομασίας στο μητρώο των εγγυημένων ειδικών παραδοσιακών προϊόντων [Pierekaczewnik (ΕΠΠΕ)]
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 509/2006 του Συμβουλίου, της 20ής Μαρτίου 2006, για τα γεωργικά προϊόντα και τα τρόφιμα που χαρακτηρίζονται ως εγγυημένα παραδοσιακά ιδιότυπα προϊόντα (1), και ιδίως το άρθρο 9 παράγραφος 4 πρώτο εδάφιο,
Εκτιμώντας τα ακόλουθα:
(1)
Ένα σφάλμα έχει παρεισφρήσει στη δημοσίευση του κανονισμού (ΕΚ) αριθ. 567/2009 της Επιτροπής (2) με τον οποίο καταχωρίζεται η ονομασία «Pierekaczewnik» ως αναφερόμενη σε ειδικό παραδοσιακό προϊόν εγγυημένο. Πράγματι, σύμφωνα με την αίτηση που υπέβαλε η Πολωνία, πρέπει να χορηγηθεί στην ονομασία αυτή η προστασία που αναφέρεται στο άρθρο 13 παράγραφος 2 του κανονισμού (ΕΚ) αριθ. 509/2006.
(2)
Πρέπει να διορθωθεί ο κανονισμός (ΕΚ) αριθ. 567/2009 αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 567/2009 τροποποιείται ως εξής:
1.
Η τρίτη αιτιολογική σκέψη αντικαθίσταται από το ακόλουθο κείμενο:
«(3)
Κατά την αίτηση καταχώρισης, ζητήθηκε η προστασία που αναφέρεται στο άρθρο 13 παράγραφος 2 του κανονισμού (ΕΚ) αριθ. 509/2006. Πρέπει να χορηγηθεί η προστασία αυτή στην ονομασία “Pierekaczewnik” δεδομένου ότι, απουσία ένστασης, δεν κατέστη δυνατό να αποδειχθεί ότι το όνομα χρησιμοποιείται κατά νόμιμο, αναγνωρίσιμο και οικονομικώς σημαντικό τρόπο για παρεμφερή γεωργικά προϊόντα ή τρόφιμα.».
2.
Στο πρώτο άρθρο, προστίθεται η ακόλουθη παράγραφος:
«Εφαρμόζεται η προστασία που αναφέρεται στο άρθρο 13 παράγραφος 2 του κανονισμού (ΕΚ) αριθ. 509/2006.».
3.
Στο παράρτημα, προστίθεται το ακόλουθο κείμενο:
«Η καταχώριση γίνεται με δέσμευση του ονόματος.».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την ημερομηνία έναρξης ισχύος του κανονισμού (ΕΚ) αριθ. 567/2009.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Οκτωβρίου 2009.

Labels: 3
18
17